Uredba Komisije (ES) št. 1257/2003

z dne 15. julija 2003

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila (Molise, Alto Crotonese, Welsh Lamb, Nürnberger Bratwürste ali Nürnberger Rostbratwürste)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 806/2003 [2] in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Združeno kraljestvo predložilo Komisiji vlogo za registracijo imena "Welsh Lamb" kot geografsko označbo, Italija je predložila Komisiji dve vlogi za registracijo imen "Molise" in "Alto Crotonese" kot označbi porekla, Nemčija pa je predložila Komisiji vlogo za registracijo imen "Nürnberger Bratwürste" ali "Nürnberger Rostbratwürste" kot geografski označbi.

(2) V skladu s členom 6(1) navedene uredbe je ugotovljeno, da te vloge izpolnjujejo vse pogoje iz Uredbe in zlasti vsebujejo vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 Uredbe (EGS) št. 2081/92 v zvezi z imeni iz te priloge po objavi v Uradnem listu Evropske unije [3].

(4) Imena je torej treba vnesti v Register zaščitenih označb porekla in zaščitenih geografskih označb in jih tako zaščititi v vsej Skupnosti kot zaščitene označbe porekla ali zaščitene geografske označbe.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 865/2003 [5] –

SPREJELA NASLEDNJO UREDBO:

Člen 1

Imena v priloženi Prilogi se doda v Prilogo k Uredbi (ES) št. 2400/96 in se jih v skladu s členom 6(3) Uredbe (EGS) št. 2081/92 vnese v "Register zaščitenih označb porekla in zaščitenih geografskih označb" kot zaščitene označbe porekla (ZOP) in zaščitene geografske označbe (ZGO).

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. julija 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 122, 16.5.2003, str. 1.

[3] UL C 262, 29.10.2002, str. 6 (Alto Crotonese).UL C 262, 29.10.2002, str. 9 (Molise).UL C 255, 23.10.2002, str. 17 (Welsh Lamb).UL C 63, 12.3.2002, str. 25 (Nürnberger Bratwürste ali Nürnberger Rostbratwürste).

[4] UL L 327, 18.12.1996, str. 11.

[5] UL L 124, 20.5.2003, str. 17.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sveže meso in drobovina

ZDRUŽENO KRALJESTVO

Welsh Lamb (ZGO)

Mesni izdelki

NEMČIJA

Nürnberger Bratwürste ali Nürnberger Rostbratwürste (ZGO)

Olja in maščobe

ITALIJA

Molise (ZOP)

Alto Crotonese (ZOP)

--------------------------------------------------